Ikhwan Fatanna

Ikhwan Fatanna Mokhtar (lahir 13 Jun 1990) ialah seorang penyanyi, komposer, penulis lirik, dan penerbit rakaman Malaysia. Beliau mula meraih kejayaan komersial apabila lagu hasil nukilannya, "Jatuh Bangun" oleh Haqiem Rusli dan Aman RA berjaya mara ke Anugerah Juara Lagu ke-33. Beliau juga dikreditkan sebagai Blaine Bakri bagi kebanyakkan lagu ciptaannya.

Kerjaya
Ikhwan Fatanna pernah menghadiri ujibakat Akademi Fantasia musim kelapan, namun gagal terpilih sebagai peserta. Pada tahun 2013, beliau merakamkan single sulungnya, "Jatuh Cinta" namun menjadi kegagalan komersial kerana beliau tidak dapat mengenalpasti hala tuju muziknya. Beliau mula melonjak naik menerusi lagu "Bismillah" yang disifatkan mempunyai mutu penerbitan bertaraf antarabangsa. Pada September 2020, beliau muncul dengan single terbaru, "Ya Rasul". Single terbaharunya, "Isteri Solehah" dikeluarkan pada 24 Februari 2020. Menurut Ikhwan, ia diinspirasikan oleh keputusan Neelofa untuk berpurdah.

Bakat
Dengan pengalaman sebagai penyanyi, Ikhwan juga memiliki bakat mencipta lagu dan menulis lirik serta telah memiliki 30 lagu hasil nukilan sendiri dalam simpanannya. Beliau juga berkebolehan bermain pelbagai alat muzik seperti gitar dan piano. Ikhwan juga menerima kritikan apabila suaranya disalah anggap seperti suara wanita. Beliau mengatakan lebih selesa menyampaikan lagu bercorak Islamik selepas melalui proses penghijrahan.

Kehidupan peribadi
Ikhwan dilahirkan di Ampang, Selangor dan merupakan anak sulung daripada empat beradik. Beliau merupakan lulusan Sarjana Muda dalam jurusan Pemasaran di Politeknik Port Dickson, Negeri Sembilan.

Kontroversi
Beliau sebelum ini didakwa pernah berselisih faham dengan Haqiem Rusli susulan isu perebutan hak cipta lagu "Jatuh Bangun", namun beliau menafikan kesahihan gosip itu.

Diskografi

Sebagai penyanyi

Sebagai komposer

Anugerah dan pencalonan

Rujukan

Pautan luar
 Ikhwan Fatanna di Discogs
 Ikhwan Fatanna di AllMusic

Kelahiran 1990
Orang hidup
Orang Malaysia berketurunan Melayu
Muslim Malaysia
Orang dari Selangor
Penyanyi lelaki Malaysia
Penggubah lagu Malaysia
Penulis lirik Malaysia
Penerbit rakaman Malaysia
Penyanyi berbahasa Melayu